EkBass/fiwiki-20250220-pages-articles huggingface dataset:
Jens Otto Krag

Jens Otto Krag (15. syyskuuta 1914 – 22. kesäkuuta 1978)Jens Otto Krag, Encyclopedia Britannica. Viitattu 1.11.2014. oli tanskalainen poliitikko, joka toimi Tanskan pääministerinä vuosina 1962–1968 ja 1971–1972. Hänet tunnettiin Tanskan Nato- ja EEC-jäsenyyden voimakkaana kannattajana. == Elämäkerta == Maalaispaikkakunnan tupakkakauppiaan poika Wilsford, David (toim.): Political Leaders of Contemporary Western Europe: A Biographical Dictionary, sivu 253–259. Greenwood Publishing Group, 1995. ISBN 9780313286230. Viitattu 1.11.2014. Krag liittyi sosiaalidemokraattisen puolueen nuorisojärjestöön 1930 ja eteni pian puoluetehtäviin. Hänet alettiin tuntea työväenliikkeen piirissä innokkaana toimittajana ja kouluttajana. Taloustieteen yliopisto-opintojensa jälkeen hän työskenteli kansanhuollon virkailijana. Krag valittiin Tanskan parlamenttiin eli kansankäräjille 33-vuotiaana 1947 ja häntä alettiin valmentaa yhä vaativampiin tehtäviin. Hän toimi vuodesta 1947 Hans Hedtoftin hallituksen kauppa-, teollisuus- ja merenkulkuministerinä. Vuonna 1950 Krag siirtyi Tanskan suurlähetystöön Washingtoniin talousneuvonantajaksi, jonka vastuualueeseen kuului Marshall-apu. Sitten Krag toimi salkuttomana ministerinä Hedtoftin ja H. C. Hansenin hallituksissa 1953–1957 ja vuoden verran ulkomaankauppaministerinä, kunnes hänet nimitettiin 1958 ulkoministeriksi. Tässä tehtävässä Krag edusti Tanskaa Euroopan taloudellista yhdentymistä koskevissa neuvotteluissa.Möller, Knud: ”Krag, Jens Otto (1914)”, teoksessa Pääministeriksi ja sosialidemokraattisen puolueen puheenjohtajaksi Jens Otto Krag nousi Viggo Kampmannin jälkeen 44-vuotiaana ja oli tuolloin monipuolisesta ministerikokemuksestaan huolimatta hallituksen nuorin jäsen. Krag oli ajamassa Tanskaan kansanäänestystä EEC:hen liittymisestä, mutta äänestyksen tuloksen osoittauduttua hyvin kahtiajakautuneeksi, hän erosi poliittisista tehtävistään. Kragin viimeiseksi julkiseksi tehtäväksi jäi EEC:n edustajana toimiminen Yhdysvalloissa 1974–1975. Vuonna 1971 hän oli Pohjoismaiden neuvoston presidentti. Kragin ensimmäinen vaimo oli ruotsalainen kirjailija ja näyttelijä Birgit TengrothJens Otto Krag, Den store danske. Viitattu 1.11.2014. ja toinen vaimo näyttelijä Helle Virkner. Hänellä on kaksi lasta Virknerin kanssa.Helle Virkner (1925-2009), kvinfo.dk Kragille myönnettiin vuonna 1966 Kaarle Suuren palkinto.Jens Otto Krag, Karlspreis.de == Kirjallisia teoksia == *Fremtidens Danmark (1945) *Ung mand i 30'erne (1969) *Kamp og fornyelse: Socialdemokratiets indsats i dansk politik 1955–71 (K.B. Andersen kanssa, 1971) *Travl tid, god tid (1974) *Dagbog 1971–72 (1972) == Lähteet == Luokka:Tanskan pääministerit Luokka:Tanskan ulkoministerit Luokka:Tanskan työministerit Luokka:Tanskan puolueiden puheenjohtajat Luokka:Sosiaalidemokraattiset poliitikot Luokka:Vuonna 1914 syntyneet Luokka:Vuonna 1978 kuolleet
Labuanin lippu

Labuanin lippu on Malesian territorion Labuanin tunnus. Lipun värit ja symboliikka ovat samat kuin Malesian lipussa. Valkoinen väri kuvaa buddhalaisuuden puhtautta ja punainen verta. Puolikuu kuvaa islamia ja 14-sakarainen tähti viittaa maan osavaltioihin. ==Lähteet== Luokka:Malesian osavaltioiden ja territorioiden liput
Ideapark Oulu

Ideapark Oulu on kauppakeskus Oulun Kuivasrannassa. Kauppakeskuksessa on vuokrattavaa pinta-alaa 23 550 m2 ja lähes 50 liikettä. Se avattiin 31. lokakuuta 2014. Oulun Ideapark on yksikerroksinen, kaareva ja 400 metrin pituinen. Ideapark Oulu sijaitsee valtatie 4:n ja Raitotien eritasoliittymän kaakkoispuolella, noin yhdeksän kilometriä Oulun keskustasta pohjoiseen. Toivo Sukari ilmoitti lokakuussa 2015 Oulun Ideaparkin laajentuvan 3 hehtaariin. Laajennuksella pyritään helpottamaan tilojen kovaa kysyntää. Laajennus otettiin käyttöön huhtikuussa 2016. Sukari Invest myi Oulun Ideaparkin elokuussa 2016 sijoitusyhtiö Avant Capital Partnersille ja Alma Property Partners -rahastolle. ==Liikkeet== *Arnolds *Bik Bok *Burger King *Carlings *CHANGE Lingerie *Chef's Salad, Kebab & Pizza *Click Shoes *Cubus *DNA *Dressmann *Dressmann XL *Espresso House *Finnmari *Flying Tiger Copenhagen *FUN Liikuntakeskus *Glitter *Hairlekiini *Hesburger *H&M; *Instrumentarium *Jungle Juice Bar *Jysk *KappAhl *Kicks *Kotipizza *Kukkamarkkinat *Kultajousi *Liaton pesula-automaatti *Life *Lindex *Luckiefun's Sushibuffet *Luhta Outdoor Store *Luhta Outlet *Marimekko Outlet *Maskun Kalustetalo *Musti ja Mirri *New Yorker *Noomi *Nordic Beauty Concept X Lumene *Normal *OmaPosti- kioski *Oral Hammaslääkärit *Oulun kaupungin hyvinvointipiste *Oulun Osuuspankki *Pakettipiste *Pancho Villa *Perusterveys *Posti *Rax Pizzabuffet *Robert’s Coffee *Silmäasema *Stadium Outlet *Subway *Synsam *Telia *Timanttiset *Tinks *Tokmanni *Virtapiste *Zizzi == Katso myös == * Ideapark Seinäjoki * Ideapark Lempäälä ==Lähteet== ==Aiheesta muualla== *Ideapark Oulu Luokka:Oulun kauppa- ja ostoskeskukset
Saarikonjärvi

Saarikonjärvi tai Saarikkojärvi on pieni suolampi, joka sijaitsee Eurassa Naarjoen kylässä Satkunnassa ja kuuluu Eurajoen vesistössä Turajärveen laskevaan Haajanojan ja Naarjoen valuma-alueeseen. == Maantiede == Lammen pinta-ala on 1,5 hehtaaria ja pyöreähkön lammen läpimitta on noin 150 metriä. Sen luusua sijaitsee lammen itäreunalla, josta virtaa nimetön metsäpuro itään suuren Isosuon reunaan. Puro saavuttaa pohjoisempana Naarjoen peltoaukeat ja etenee Haajanojan nimisenä Pietarjoen, Turajärven, Juvajoen kautta Eurajokeen. Rantaviivaa on vain puoli kilometriä ja ranta on lähes pelkästään avosuota. Kaakossa on lyhyt osuus metsää, johon onkin rakennettu lammen ainoa loma- asunto. ==Luonto == Lampi on osittain umpeen kasvaneen suuremman järven jäänne. Sen alkuperäistä kokoa on vaikea arvioida, mutta avosuon keskellä olevan vettyneen osan perusteella järven pituus on voinut olla 600 metriä tai jos viereinen suo Toramus on kuulunut siihen mukaan, niin jopa 1,6 kilometriä. Avosuota lammen ympärillä on noin 700×500 metriä. Metsäsuota on vielä kaksi kertaa enemmän. Ympäröivät mäet ovat moreenimaata. == Historia == Saarikonjärveä ja sitä lähellä olevia Sirkkajärveä ja Toramusjärveä kuivatettiin 1810−1820-luvuilla. ==Lähteet== === Viitteet === Luokka:Eurajoen vesistö Luokka:Euran järvet
Kelantanin lippu

Labuanin lippu on Malesian osavaltion Kelantanin tunnus. Lipun pohjaväri on punainen, joka kuvaa maan kansaa ja sen uskollisuutta. Lipun keskellä oleva valkoinen kuvio on osavaltion hallitsijan, Kelantanin sulttaanin, tunnus. ==Lähteet== Luokka:Malesian osavaltioiden ja territorioiden liput
Johorin lippu

Labuanin lippu on Malesian osavaltion Johorin tunnus. Lipun pääväri on sininen, joka kuvaa maan hallitusta. Punainen nurkka kuvaa maata puolustaneita sotureita ja puolikuu ja tähti kuvaavat Johorin sulttaania. == Aiemmat liput == File:Flag of Johor (1855 - 1865).svg|1855 – 1865 File:Flag of Johor (1865 - 1871).svg|1865 – 1871 ==Lähteet== Luokka:Malesian osavaltioiden ja territorioiden liput
Luittilanjärvi

Luittilanjärvi on lähes umpeenkasvanut suojärvi, joka sijaitsee Eurajoella Satakunnassa ja kuuluu Eurajoen vesistön Juvajoen valuma-alueeseen. Luittilanjärvenoja, joka yhtyy Juvajokeen kilometrin päässä, virtaa järven vieritse. Suojärven laskuojana toimii suon poikki kaivettu oja. == Historia == Järvi on saatettu kuivattaa, mistä on maininta Museoviraston rekisterissä. Silloin se on voinut kuulua suurempaan kokonaisuuteen. Luittilanjärven seutu on ollut pronssikaudella otollinen asuinpaikka, mistä kertoo paikalliset näkyvät muinaisjäänteet. Lampea ympäröivät kallioiset mäet ovat näkyneet muinaiselta merenrannalta kauaksi ja niiden päälle rakennetut hiidenkiukaan ovat säilyneet lähes koskemattomina. Eteläisimmät kiukaat ovat isoja ja alempana rinteessä on asutti siten verraten pitkään. Ruohikkoiset lahdet ovat olleet pronssikautisten karjankasvattajien mieleen. ==Lähteet== === Viitteet === Luokka:Eurajoen järvet Luokka:Eurajoen vesistö
Tarkhan (Egypti)

Tarkhan on ikiaikainen hautausmaa Egyptissä Gerzehin pohjoispuolella. Sieltä tehdyt löydöt ovat auttaneet ymmärtämään miten Egyptistä tuli valtio noin 3000 eaa. Hautausmaa sijaitaee Niilin länsirannalla, ja se jakautuu kahteen osaan, joita kutsutaan laaksoksi ja kukkulaksi. Hautausmaata käytettiin Naqada III- kaudelta ensimmäisen dynastian loppuun, ja satunnaisesti uudelleen vielä roomalaisvallan aikana. Pelkästään Naqada-kausilta on tunnistettu yli kaksituhatta hautausta. Arkeologi Flinders Petrie suoritti alueella kaivauksia kahtena talvena vuonna 1911-1913. == Lähteet == == Aiheesta muualla == Luokka:Arkeologia Luokka:Muinainen Egypti
Mika Erno

Mika Erno (oik. Carl Mikael Erno, sukunimi vuoteen 1932 saakka Erikson, 15. huhtikuuta 1919 Helsinki – 8. helmikuuta 2014 Hämeenlinna Lion-lehti, 3/2014 s. 54 Lions Club (Archive.org)) oli suomalainen arkkitehti == Koulutus == Erno kirjoitti ylioppilaaksi Helsingin Suomalaisesta Normaalilyseosta 1938 ja valmistui arkkitehdiksi Teknillisestä korkeakoulusta 1946. == Ura == Erno työskenteli 1944–1948 toimistoarkkitehtina Arkkitehtitoimisto Erkki Linnasalmessa, sen jälkeen 1948–1951 toimistoarkkitehtina Hämeenlinnan kaupungin rakennustoimiston arkkitehtiosastolla ja 1951–1982 asemakaava- arkkitehtina. Hän hoiti sivutoimisesti 1949–1952 Hämeen lääninrakennustarkastajan tehtävää. Oman arkkitehtitoimiston hän perusti 1952 ja työskenteli siinä vuoteen 1981. Hän sai yliarkkitehdin arvonimien 1982. == Suunnittelutöitä == *Hämeenlinnan ortodoksinen kirkko 1962 * Hätilän kirkko, Hämeenlinna * Hämeenlinnan keskusseurakuntatalo * Iittalan seurakuntatalo * Janakkalan kirkon seurakuntatalo * Turengin yhteiskoulu * Parolan lukion laajennus * Pappilanniemen sairaala, Hattula * Jalasjärven kunnansairaalan laajennus * Turengin päiväkoti * Tervakosken päiväkoti * Virastotalo Raatihuoneenkatu 9, Hämeenlinna * Turengin Kela, poliisi ja verotoimisto * Janakkalan Osuuspankki * Rengon Säästöpankki * Toijalan Osuuspankki * Lammin Säästöpankki, laajennus * Hämeenlinnan Osuuspankin toimitalo * Hämeen Sähkön toimitalo, Hämeenlinna * Hämeenlinnan Keskustalo * Ojoisten ostoskeskus, Hämeenlinna * Haagan opiskelijarakennus S-Oppi, Helsinki * K-Betonia elementtitehdas, Hämeenlinna * Karlbergintie 25 (1956) ja Aulangontie 77 (1959) Hämeenlinnan Karlbergin omakotialueelleHämewiki * Lauttasaaren posti ja asuinrakennus, Helsinki 1953 yhdessä Eino Schroderuksen kanssaHel.fi *Wetterhoffin kotiteollisuusopiston lisäsiipi 1960Hämeenlinna.fi *Hämeenlinnan vanha säästöpankki, uudisrakennus 1963, yhdessä Olavi Sahlbergin kanssaElma.elka.fi * Kerrostaloja ja rivitaloja Hämeenlinnassa, Turengissa, Tervakoskella, Iittalassa, Rovaniemellä, Keravalla ja Helsingissä == Lähteet == Luokka:Suomalaiset arkkitehdit Luokka:Vuonna 1919 syntyneet Luokka:Vuonna 2014 kuolleet
Lilly Wood and the Prick

Lilly Wood and the Prick (tunnetaan myös nimillä Lilly Wood ja LILLYWOOD) ovat vuonna 2006 perustettu ranskalainen vaihtoehtorock-, pop- ja folkmusiikkia soittava, Nili Hadidasta sekä Benjamin Cottosta koostuva duo. He tunnetaan parhaiten kappaleesta "Prayer in C", josta saksalainen DJ Robin Schulz teki remix-version sekä julkaisi tämän singlenä vuonna 2014. Kappale saavutti singlelistojen kärkisijoituksia esimerkiksi Espanjassa, Itävallassa, Belgiassa, Ranskassa, Saksassa, Israelissa, Libanonissa, Italiassa, Alankomaissa, Sveitsissä sekä Isossa-Britanniassa. Vuodesta 2009 lähtien duon levy-yhtiönä on toiminut Cinq7. ==Diskografia== ===Albumit=== * Invincible Friends (2010) * The Fight (2012) * Shadows (2015) ===EP:t=== * Lilly Who and the What? (2009) ===Singlet=== * Down the Drain (2011) * This Is a Love Song (2011) * Middle of the Night (2012) * Where I Want to Be (California) (2012) * Long Way Back (2014) * Into Trouble (2014) * Prayer in C (2014) * Shadows (2015) * I Love You (2015) * Kokomo (The Beach Boys Cover) (2016) ==Lähteet== Luokka:Ranskalaiset yhtyeet
Putrajayan lippu

Putrajayan lippu on Malesian territorion Putrajayan tunnus. Lippu koostuu kahdesta sinisestä ja yhdestä keltaisesta pystyraidasta. Lipun keskellä on Malesian vaakuna. ==Lähteet== Luokka:Malesian osavaltioiden ja territorioiden liput lippu
Karl-Gerät

Karl-Gerät (040 / 041) (lyhyemmin Karl, tunnettu myös nimillä Thor ja Mörser Karl, ) on saksalainen toisessa maailmansodassa piirityksissä käytetty järeä mörssäri. Sitä pidetään suurimpana itseliikkuvana mörssärinä. == Historia == === Kehitys === Rheinmetall aloitti Karl-Gerät 040:n kehittämisen 1936 Maginot-linjaan hyökkäämiseksi. Se nimettiin kehittämiseen osallistuneen tykistökenraali Karl Beckerin mukaan. Ajokokeet pidettiin Unterlüßissa toukokuussa 1940. Kuusi ensimmäistä vaunua valmistettiin marraskuun 1940 ja elokuun 1941 välillä. Myöhemmin päätettiin tehdä paremman kantaman omaava malli ja kehiteltiin Karl-Gerät 041, jota tilattiin kuusi kappaletta, joista kuitenkin vain yksi valmistettiin. Karl-Gerätiä valmistettiin siis yhteensä seitsemän kappaletta, joista kuudelle ensimmäiselle annettiin nimet (Adam (myöhemmin Baldur), Eva (myöhemmin Wotan), Thor, Odin, Loki ja Ziu). === Käyttö === Ensimmäiset neljä vaunua menivät itärintamalle, jossa ne saivat tulikasteensa valko-venäläistä Brestin kaupunkia vastaan elokuussa 1941. Niitä käytettiin myös Sevastopolia vastaan ja Varsovan kansannousun tukahduttamiseen. Karl-Gerätien tukena käytettiin yleensä ammusten kuljetuksesta varten muunneltuja Panzer IV -vaunuja. Kun sota Euroopassa läheni loppuaan, osa Karl-Geräteistä jäi venäläisten ja osa yhdysvaltalaisten käsiin. Ainoa säilynyt yksilö on kuudes vaunu, "Ziu", joka on nykyään esillä Kubinkan panssarimuseossa. == Ominaisuudet == Karl-Gerät kykeni ampumaan korkeintaan kuusi laukausta tunnissa. Sen kranaatit olivat noin kaksi metriä pitkiä ja lensivät mallista riippuen 4–10 kilometrin päähän. Karl-Gerätin kaliiperi oli jopa keskimääräistä rautatietykkiä suurempi. Sen maksimivauhti oli 10 km/h. === Ammukset === Ammus Kaliiperi Paino Kantama Läpäisy schwere Betongranate 040 60 cm 2 170 kg 4 320 m 2,5 m leichte Betongranate 040 60 cm 1 700 kg 6 440 m 2,5 m leichte Betongranate 041 54 cm 1 250 kg 10 060 m 3–3,5 m == Lähteet == * === Viitteet === == Aiheesta muualla == Luokka:Saksan toisen maailmansodan panssarivaunut Luokka:Telatykit
Asterixin poika

Asterixin poika () on Asterix seikkailee -sarjan 27. osa, joka julkaistiin vuonna 1984. == Juoni == Asterixin ovelle ilmestyy hylätty lapsi. Asterix ja Obelix ryhtyvät huolehtimaan lapsesta koettaen samalla selvittää, mistä tämä on tullut. Selviää, että lapsi on Caesarin ja Kleopatran poika Ptolemaios XV. Caesarin ottopoika Brutus oli useaan otteeseen yrittänyt raivata tämän tieltään päästäkseen Caesarin ainoaksi perijäksi, joten Kleopatra toi lapsen turvaan voittamattomien gallialaisten kylään. Brutus aikoo saada lapsen ja tuhota koko kylän. Luokka:Vuoden 1984 kirjat Luokka:Asterix seikkailee -sarjakuva-albumit
Bill Nye

William Sanford "Bill" Nye (s. 27. marraskuuta 1955 Washington (DC), Yhdysvallat) on yhdysvaltalainen insinööri, professori, tieteen kansantajuistaja ja -kouluttaja, televisiopersoona, skeptikko sekä kirjailija.bio.: Bill Nye BiographyFamous Scientists: Bill Nye ==Nuoruus ja opiskelu== Nye varttui Washingtonissa, jossa hän myös aloitti opintonsa julkisessa koulussa. Ahkeran opiskelun ja pienen stipendin turvin hän pääsi opiskelemaan yksityiseen Sidwell Friends Schooliin ja sieltä edelleen New Yorkin Cornellin yliopistoon. Siellä hänen opettajanaan oli muun muassa Carl Sagan.The Planetary Society: Bill Nye, Chief Executive Officer ==Ura== Valmistuttuaan koneinsinööriksi hän pääsi töihin Boeingille Seattleen. Ura stand-up -koomikkona alkoi hänen voitettuaan Steve Martin -näköiskilpailun. Hän alkoi käsikirjoittaa Almost Live -komediaa myös sitä itse esittäen. Tässä vaiheessa hän lopetti työt Boeingilla. Nye sai lopulta oman ohjelman Bill Nye, the Science Guy. Tiedeaiheisesta nuortenohjelmasta tuli erittäin suosittu ja viiden esitysvuoden (1993–1998) aikana sen sata jaksoa voitti muun muassa 18 Emmy-palkintoa, joista Nye sai henkilökohtaisesti seitsemän. Sarjan jälkeen Nye esiintyi vakituisesti ohjelmissa The Eyes of Nye, Stuff Happens, 100 Greatest Discoveries ja Greatest Inventions with Bill Nye sekä vierailevana tähtenä useissa muissa sarjoissa. Esiintymistensä lisäksi hän toimii tutkijana sekä muun muassa The Planetary Society ja The Committee for Skeptical Inquiry -järjestöjen johtotehtävissä. Nye on ilmaissut erityisen huolensa ilmaston lämpenemisen johdosta sekä on erityisesti Yhdysvalloissa tapahtuvaa evoluution kieltämistä vastaan. Toisaalta aikaisemmin urallaan Nye toimi myös vuosina 1996–2017 tunnetussa Walt Disney World -teemapuistossa sijainneen öljy-yhtiö Exxonin sponsoroiman fossilisia polttoaineita kritiikittömästi esitelleen Ellen's Energy Adventure -paviljongin virtuaalisena isäntänä yhdessä televisiojuontaja Ellen DeGeneresin kanssa. == Kunnianosoituksia == * Presidentin vapaudenmitali (USA, 2025) ==Lähteet== ==Aiheesta muualla== * Bill Nyen kotisivut Luokka:Vuonna 1955 syntyneet Luokka:Yhdysvaltalaiset tieteilijät Luokka:Humanistit Luokka:Yhdysvaltalaiset skeptikot Luokka:Elävät henkilöt Luokka:Presidential Medal of Freedom
Pumit

Pumit, muilta nimiltään premit, primit tai xifanit,ovat etninen ryhmä Kiinan Yunnanin ja Sichuanin provinsseissa suurimman osan asuessa edellisessä. Heitä on noin 32 000\. Pumit ovat läheistä sukua tiibetiläisille ja he puhuvat pumin kieltä. ==Historia== 250px|thumb|vasen|Puminkielistä kirjoitusta kääröllä. Pumeja pidetään historiallisten qiangien jälkeläisinä, jotka muuttivat tiibetin ylängöltä etelään 600-luvulta lähtien. Song-dynastian aikana pumit ja muut tiibetiläisten ja kiinalaisten välillä asuneet kansat tunnettiin nimellä xifan. Nämä kansat yhdistivät paimentolaisuutta ja maanviljelyä, ottaen voimakkaita vaikutteita tiibetiläisiltä naapureiltaan. Mongolien Kublai-kaanin hyökätessä Yunnanissa sijainnutta Dalin kuningaskuntaa vastaan monet pumit palvelivat hänen armeijassaan ja asettuivat tätä kautta Yunnaniin. Tullen alueelle verrattain myöhään he asettuivat asumaan korkealle vuoristoseudulle pieniin kyliin muiden etnisten ryhmien, kuten naxien, baiden ja mosojen alueille. Alueita hallitsi useimmiten tusi eli paikallinen heimopäällikkö, jonka asetti virkaansa Kiinan hovi. Joillakin alueilla tuseina toimi pumeja. Sichuanin Mulissa muodostui 1600-luvulla pieni autonominen lamalainen kuningaskunta, jonka tusi oli myös paikallisen buddhalaisen luostarin päälama. Pumeista käytettiin termiä xifan aina kommunistien valtaantuloon saakka vuonna 1949. Tuolloin aloitettiin etnisten ryhmien kartoitus, jolloin Yunnanin "xifanit" määriteltiin pumeiksi, mutta suurin osa Sichuanin puolella asuneista xifaneista määriteltiinkin tiibetiläisiksi. ==Kulttuuri== 220px|thumb|Pumeja kansallisasuissa. Suurin osa pumeista asuu vuoristoisella maaseudulla vain harvojen asuessa kaupungeissa. Pieni osa miehistä on luostareissa. Pumit kasvattavat esimerkiksi maissia, vehnää ja kasviksia. Suurella osalla on myös kotieläimiä, kuten sikoja, vuohia, kanoja ja muutamia nautoja. Sichuanin puolella osa pumeista työskentelee valtion omistamilla laidunmailla, joilla kasvatetaan jakkeja. Pumin kieli voidaan jakaa kolmeen eri murteeseen ja pumien identiteetti on yleensä kytköksissä pikemminkin näihin murreryhmiin kuin käsitteeseen pumeista yhtenä etnisenä ryhmänä. Kolme murretta ovat phzomi, phzome ja tshomi. Heidät voidaan edelleen myös jakaa mieslinjaisiin klaaneihin. Suurin osa pumeista on lamalaisia, johon on liittynyt myös joitakin vaikutteita luonnonuskoista. ==Lähteet== Luokka:Kiinan etniset ryhmät
Malesian liittovaltion territorioiden lippu

Malesian liittovaltion territorioiden lippu on Malesian territorioiden Labuanin, Kuala Lumpurin ja Putrajayan tunnus. Territorioiden lippu ja oma hymni luotiin vuonna 2006, kun territorioiden keskuuteen pyrittiin luomaan yhtenäisyyttä. Lippua käytetään virallisten liputuspäivien yhteydessä. Lipun trikolori koostuu punaisesta, keltaisesta ja sinisestä vaakaraidasta. Keltainen kuvaa itsemääräämisoikeutta ja kunniaa, punainen voimaa ja sininen yhtenäisyyttä, vilpittömyyttä ja harmoniaa. Lipun keskellä on Malesian vaakuna. Vaakunan alapuolella on kolme tähteä, joista kukin kuvaa yhtä maan territorioista, muistuttamalla alueen asemasta tärkeänä hallinnollisena keskuksena tai liikekeskuksena. ==Malesian territoriot== Kuva:Flag_of_Kuala_Lumpur_Malaysia.svg|Kuala Lumpur Kuva:Flag_of_Labuan.svg|Labuan Kuva:Flag_of_Putrajaya.svg|Putrajaya ==Lähteet== Luokka:Malesian osavaltioiden ja territorioiden liput
Hätilän kirkko

Hätilän kirkko (toisinaan myös Hätilän seurakuntatalo) on Hämeenlinnan Hätilän kaupunginosassa sijaitseva Hämeenlinna-Vanajan seurakunnan kirkko. Sen on suunnitellut arkkitehti Mika Erno, ja se on valmistunut 1956. Kirkkosalissa on seurakunnalle vuonna 1859 lahjoitettu jäljennös Leonardo da Vincin maalauksesta Pyhä ehtoollinen. Kirkkosali on toisessa kerroksessa. Rakennuksessa on myös muita kokoontumistiloja, joissa ovat kokoontuneet päiväkerho, pyhäkoulu, partio ja vanhusten kerho. Kirkon 12-äänikertaiset mekaaniset urut on rakentanut Kangasalan urkurakentamo vuonna 1971. Hätilän kirkko suljettiin kokonaan toistaiseksi korjaamista vaativan kosteusvaurion takia syksyllä 2014. Loppuvuodesta 2018 ilmoitettiin, että kirkko on tarkoitus remontoida ja avata jälleen käyttöön. == Lähteet == == Aiheesta muualla == * Hämewiki Luokka:Hämeenlinnan kirkkorakennukset Luokka:Suomen kivikirkot Luokka:Hätilä
Syvä kuilu

Syvä kuilu () on Asterix seikkailee -sarjan 25. osa, joka julkaistiin vuonna 1980. Se on ensimmäinen Albert Uderzon itse käsikirjoittama Asterix-albumi. == Juoni == Galliassa on eräs kahtia jakautunut kylä, jonka poikki kulkee syvä kuilu. Toisen puoliskon päällikkö on Separationix ja toisen Stereofonix. Stereofonixin poika Komix on rakastunut Separationixin tyttäreen Fanzineen, mutta he eivät voi viettää yhteistä elämää päälliköiden eripuraisuuden vuoksi. Lisäksi Separationixin häijy kätyri Anabolix suunnittelee roomalaisten avulla itse pääsevänsä molempien kylien päälliköksi ja saadakseen Fanzinen puolisokseen. Stereofonix lähettää poikansa Komixin hakemaan apua vanhalta ystävältään Aladobixilta. Aladobix päättää auttaa, ja lähettää Asterixin, Obelixin ja Akvavitixin syvän kuilun kylään estääkseen Anabolixin aikeet ja saadakseen rauhan Separationixin ja Stereofonixin välille. Luokka:Vuoden 1980 kirjat Luokka:Asterix seikkailee -sarjakuva-albumit
FS Sané (1869)

Sané oli Ranskan laivaston vuonna 1869 vesillelaskettu puurunkoinen Sané- luokan korvetti. == Valmistus == Alus tilattiin Toulonin laivastontelakalta ja sen köli laskettiin 13. syyskuuta 1866. Alus laskettiin vesille 9. huhtikuuta 1869 ja se otettiin palvelukseen 2. huhtikuuta 1872.dossiersmarine.free.fr == Palvelus == Sané poistettiin alusluettelosta vuonna 1892. == Lähteet == * === Viitteet === Luokka:Sané-luokan risteilijät
FS Seignelay (1869)

Seignelay oli Ranskan laivaston vuonna 1869 vesillelaskettu puurunkoinen Sané- luokan korvetti. == Valmistus == Alus tilattiin Toulonin laivastontelakalta ja sen köli laskettiin vuonna 1866. Alus laskettiin vesille vuonna 1869 ja se otettiin palvelukseen vuonna 1876.dossiersmarine.free.fr == Palvelus == Seignelay poistettiin alusluettelosta vuonna 1892. == Lähteet == * === Viitteet === Luokka:Sané-luokan risteilijät
FS Fabert (1874)

Fabert oli Ranskan laivaston vuonna 1874 vesillelaskettu puurunkoinen Sané- luokan korvetti. == Valmistus == Alus tilattiin Rochefortin laivastontelakalta, missä köli laskettiin vuonna 1869. Alus laskettiin vesille 1. elokuuta 1874 ja otettiin palvelukseen vuonna 1876.dossiersmarine.free.fr == Palvelus == Fabert poistettiin alusluettelosta vuonna 1899. == Lähteet == * === Viitteet === Luokka:Sané-luokan risteilijät Luokka:Arsenal de Rochefort
Ibanit

Ibanit ovat Borneon saarella elävä alkuperäiskansa. Suuri osa ibaneista asuu Malesian Sarawakin osavaltiossa. Ibanit ovat myös Sarawakin runsaslukuisin etninen ryhmä. Ibanin kieli on heidän äidinkielensä. == Historia == Britit saapuivat Borneolle 1800-luvulla ja ibanit joutuivat samalla kosketuksiin eurooppalaisten kanssa. Britit kutsuivat ibaneita meridajakeiksi, koska ibanit harjoittivat merirosvousta ja kalastusta. Myös pääkallonmetsästys oli brittien saapumisen aikaan ibanien tapana. Nykyisin ibanit ovat vieraanvaraista ja rauhallista kansaa. Ibanit asuvat Borneon suurimpien jokien ja niiden sivujokien varsilla. Heidän perinteinen asumuksensa on pitkätalo, joissa on nykyisin kaikki nykyajan mukavuudet. Uskonnoltaan he ovat suureksi osaksi kääntyneet kristinuskoon brittiläisen vaikutuksen myötä, mutta ibanit haluavat kuitenkin säilyttää pitkän kulttuuri-identiteettinsä ja perintönsä. Ibanien kansanperinteessä sulttaanisarvinokka on ennelintu, joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.Kenyalanga, state bird of Sarawaki. Viitattu 23.4.2017 (Internet Archive) == Lähteet == Luokka:Indonesian etniset ryhmät Luokka:Malesian etniset ryhmät Luokka:Austronesialaiset kansat
Uroš Palibrk

Uroš Palibrk (s. 22. maaliskuuta 1992 Kranj) on slovenialainen jalkapalloilija, joka edustaa maansa ykkösdivisioonassa pelaavaa NK Triglav Kranjia. Oikeajalkaisen Palibrkin pelipaikka on vasen laitahyökkääjä. Hän pelasi vuodet 2008-2013 Italian suurseuran AC Milanin organisaatiossa, mutta ei saanut yhtään ottelua tilileen. Palibrk vietti suurimman osan ajasta lainalla muissa seuroissa, muun muassa Kroatian liigan 1. HNL:in HNK Rijekassa, jossa hän pelasi yhdeksän ottelua ilman maaleja. Vuonna 2013 Palibrk siirtyi kasvattajaseuraansa Triglav Kranjiin, joka putosi PrvaLigasta eli Slovenian ykkösliigasta ykkösdivisioonaan vuonna 2014. Palibrk on pelannut Slovenian alle 17- ja 20-vuotiaiden maajoukkueissa. == Lähteet == * Luokka:Slovenialaiset jalkapalloilijat Luokka:Vuonna 1992 syntyneet Luokka:Elävät henkilöt
Iban (täsmennyssivu)

Iban voi tarkoittaa seuraavia: * IBAN (International Bank Account Number), kansainvälinen pankkitilinumero. * Ibanit, Borneon saarella elävä alkuperäiskansa. * Ibanin kieli, Borneon saarella elävän iban-kansan kieli.
Antti Järnefelt

Antti (Anders) Järnefelt (15. lokakuuta 1872 Mikkeli – 11. maaliskuuta 1948 Helsinki) oli suomalainen Mikkelistä kotoisin ollut rakennusmestari ja kirjailija. Antti Järnefeltin vanhemmat olivat Alexander Järnefelt (1846–1927) ja Hedvig Elisabet Paasonen. Järnefelt julkaisi 1944 kuvitetun kertomuksen Miten kansoja ja kotiamme hallitaan elämänsä aikana kokemistaan näyistä ja unista. Teoksen oli määrä olla ensimmäinen osa viisiosaisesta sarjasta, mutta loput neljä kirjaa (Väärät opit,Tieteen jumalattomuus kansojen villitys, Oikea perustus ja päämäärä, Kuoleman hetki) jäivät julkaisematta. == Teoksia == * Henkimaailman olennot kuvin ja kirjoituksin : I. osa, Nide 1. Kustannusyhtiö Tähti, Helsinki 1938 * Henkimaailman olennot kuvin ja kirjoituksin. 1. osa, 2.-3. vihko. Tähti, Helsinki 1939 * Miten kansoja ja kotiamme hallitaan : Jumala ja ihminen, Nide 1. Tekijä, Helsinki 1944 == Lähteet == * Menec : Erikoisia kustanteita * Arja Jääskeläinen : Elomaan talon omistajat ; Antti Järnefeltin veli muurari Henrik Johan Järnefelt (1869–1904) omisti talon 1899–1904 * Geni.com : Antti Järnefeltin isän Alexander Järnefeltin henkilötiedot * Lauri Kiviniemen Valtiomiehiä-tietokanta : Alexander Järnefeltin ja hänen lapsiensa henkilötiedot : Antti (Anders) Järnefeltin synnyin- ja kuolinvuodet Luokka:Suomalaiset rakennusmestarit Luokka:Suomalaiset kirjailijat Luokka:Vuonna 1872 syntyneet Luokka:Vuonna 1948 kuolleet
Pietarjoki

Pietarjoki on Satakunnassa Eurassa 11,3 kilometriä pitkä joki, joka laskee vetensä Turajärveen. Pietarjoki on Haajanojan ja Naarjoen valuma-alueen laskujoki ja sen valuma-alueen pinta-ala on 47,6 km². Se kuuluu laajempaan Eurajoen vesistöön. Koko vesistön laskujoki on Eurajoki, joka purkaa vetensä Selkämereen Eurajoensalmessa Eurajoen kunnassa. == Nimitys == Nimitystä Pietarjoki käytetään vain joen alajuoksusta. Jo 4 kilometrin päässä Turajärven kylän peltoaukealla sen suoraksi oikaistua uomaa nimitetään Haajanojaksi. Sen nimisenä se esiintyy Isosuolta asti. == Joen kulku == Pietarjoki laskee Turajärveen sen kaakkoiskulmassa ja joen suu sijaitsee 28,1 metriä merenpinnan yläpuolella. Noin 5,1 kilometriä ylempänä uomaan liittyy vasemmalta Naarjoen oja. Yhtymäkohta sijaitsee 37,5 metriä merenpinnan yläpuolella. Viimeisellä osuudellaan joki putoaa siten 9,4 metriä ja on siitä vain 1,3 kilometriä yli 5 metriä leveä. Joen lähde on Saarikonjärvi, joka sijaitsee myös Eurassa ja jonka vedenpinnankorkeus on 54,3 metriä. Laskujoki aloittaa ensin metsäpurona, joka luikertelee 300 metriä ensimmäisen pellon laitaan, ja jatkaa sitten ojitettuna uomana 1,3 kilometriä Välimaan tilan kohdalle. Tässä pisteessä puron korkeus on pudonnut 14,3 metriä, pääasiassa sen metsäosuudella. Tästä eteenpäin 4,6 kilometrin matkalla Naarjoen yhtymäkohtaan pudostusta kertyy enää 2,5 metriä. == Valuma-alueen kuvailua == Pietarjoki syntyy pääasiassa kahden suuren ojan Haajanojan ja Naarjoen tuomista vesistä. Pietarjoen osuudella siihen valuu vain muutama oja. Naarjoen yhtymäkohdasta ylöspäin joen kulkua voidaan tarkastella kumpaakin haaraa erikseen. Noin 6,3 kilometriä pitkä Haajanoja, jonka valuma-alueen pinta-ala on 15,72 km², virtaa idässä Isosuon läpi ja sen lähteenä on pieni metsälampi Saarikonjärvi. Tällä uomalla on laaja valuma-alue, sillä laajalta ja ojitetulta Isosuolta kertyy paljon sadevettä. Myös Välimaan tilan peltojen läpi kulkeva johto-oja yhtyy Haajanojaan sen vasemmalta puolelta tuoden Hankasuon ja peltoaukeansa sadevedet siihen. Oja alittaa valtatien 12. Noin 6,4 kilometrisen Naarjoen valuma-alue on pinta-alaltaan 17,9 km² ja se kerää vetensä lähinnä Turajärven eteläpuolelta. Naarajoen lähteenä on Loukonen, jonka pohjoisrannan luusuasta erkanee puro, joka ohittaa osittain pelloksi kuivatetun Naarjärven kosteikon ja kulkee sitten Naarjoen kylän peltoaukean läpi. Naarjoki on ainakin peltoalueella koko matkaltaan syvennettyä ja oikastua ojaa. Oja alittaa valtatien 12 kahdesti. Naarjärven eteläpäässä Naarjokeen yhtyy Nikunoja, joka kerää Suokorven pellon ja Läpikäytänsuon vedet Rauman kaupungin puolelta. Hieman alempana Naarjokeen yhtyy vielä Heinorkonoja. == Lähteet == === Viitteet === Luokka:Euran joet Luokka:Eurajoen vesistö
Samsung Galaxy S4 Mini

Samsung Galaxy S4 Mini on Samsung Electronicsin heinäkuussa 2013 julkaisema älypuhelin. Samsung Galaxy S4 Minissä on 4,3 tuuman kapasitiivinen kosketusnäyttö. Samsung Galaxy S4 Mini on osittain samankaltainen kuin "isoveljensä" S4, mutta S4 on tehokkaampi, isompi ja siinä on tarkempi kamera. Samsung Galaxy S4 Minin seuraaja on S5 Mini, joka tuli kauppoihin heinäkuussa 2014. == Lähteet == Galaxy S4 Mini Luokka:Android-pohjaiset laitteet‎ Luokka:Vuoden 2013 matkapuhelimet Luokka:Kosketusnäytölliset älypuhelimet
Luettelo Israelin pääministereistä

Tämän on luettelo Israelin pääministereistä. ==Luettelo == Pääministeri (syntynyt–kuollut) Puolue Virassa David Ben-Gurion (1886–1973) Mapai 14.5.1948–26.1.1954 Moshe Sharett (1894–1965) Mapai 26.1.1954–3.11.1955 David Ben-Gurion (1886–1973) Mapai 3.11.1955–26.6.1963 Levi Eshkol (1895–1969) Mapai 26.6.1963–26.2.1969 Yigal Allon (1918–1980) Työväenpuolue 26.2.1969–17.3.1969 Golda Meir (1898–1978) Työväenpuolue 17.3.1969–3.6.1974 Jitzhak Rabin (1922–1995) Työväenpuolue 3.6.1974–20.6.1977 Menachem Begin (1913–1992) Likud 20.6.1977–10.10.1983 Jitzhak Shamir (1915–2012) Likud 10.10.1983–13.9.1984 Shimon Peres (1923–2016) Työväenpuolue 13.9.1984–20.10.1986 Jitzhak Shamir (1915–2012) Likud 20.10.1986–13.7.1992 Jitzhak Rabin (1922–1995) Työväenpuolue 13.7.1992–4.11.1995 Shimon Peres (1923–2016) Työväenpuolue 22.11.1995–18.6.1996 Benjamin Netanyahu (s. 1949) Likud 18.6.1996–6.7.1999 Ehud Barak (s. 1942) Työväenpuolue 6.7.1999–7.3.2001 Ariel Sharon (1928–2014) Likud 7.3.2001–14.4.2006 Ehud Olmert (s. 1945) Kadima 14.4.2006–31.3.2009 Benjamin Netanyahu (s. 1949) Likud 31.3.2009–13.6.2021 Naftali Bennett (s. 1972) Yamina 13.6.2021–1.7.2022 Yair Lapid (s. 1963) Yesh Atid 1.7.2022–29.12.2022 Benjamin Netanyahu (s. 1949) Likud 29.12.2022–virassa ==Lähteet== Luokka:Israelin pääministerit Israel
Luettelo Israelin presidenteistä

Tämä on luettelo Israelin presidenteistä. Luettelossa mainitaan presidentin järjestysnumero, syntymä- ja kuolinvuosi, virka-aika, sekä puolue. ==Israelin presidentit== Järjestys Presidentti (syntynyt-kuollut) Virassa Puolue 1\. Chaim Weizmann (1874–1952) 17.2.1949 – 9.11.1952 (kuoli virassa) Yleiset sionistit 2\. Yitzhak Ben-Zvi (1884–1963) 16.12.1952 – 23.4.1963 (kuoli virassa) Mapai 3\. Zalman Shazar (1889–1974) 21.5.1963 – 24.5.1973 Mapai 4\. Ephraim Katzir (1916–2009) 24.5.1973 – 24.5.1978 Alignment 5\. Yitzhak Navon (1921–2015) 24.5.1978 – 5.5.1983 Alignment 6\. Chaim Herzog (1918–1997) 5.5.1983 – 13.5.1993 Alignment 7\. Ezer Weizman (1924–2005) 13.5.1993 – 13.7.2000 Työväenpuolue 8\. Moshe Katsav (s. 1945) 1.8.2000 – 1.7.2007 Likud 9\. Shimon Peres (1923–2016) 13.6.2007 – 24.7.2014 Kadima 10\. Reuven Rivlin (s. 1939) 24.7.2014 – 7.7.2021 Likud 11\. Isaac Herzog (s. 1960) 7.7.2021 – Työväenpuolue == Lähteet == * Israelin presidentit
Luettelo Turkin presidenteistä

Tämä on luettelo Turkin presidenteistä. == Luettelo == Järjestys Presidentti Presidentti Virkakausi Puolue/tausta 1 Mustafa Kemal Atatürk (1881–1938) 29. lokakuuta 1923 – 10. marraskuuta 1938 Tasavaltalainen kansanpuolue 2 İsmet İnönü (1884–1973) 11. marraskuuta 1938 – 22. toukokuuta 1950 Tasavaltalainen kansanpuolue 3 Celal Bayar (1883–1986) 22. toukokuuta 1950 – 27. toukokuuta 1960 Demokraattinen puolue 4 Cemal Gürsel (1895–1966) 27. toukokuuta 1960 – 28. maaliskuuta 1966 sotilasjuntta 5 Cevdet Sunay (1899–1982) 28. maaliskuuta 1966 – 28. maaliskuuta 1973 sitoutumaton 6 Fahri Korutürk (1903–1987) 6. huhtikuuta 1973 – 6. huhtikuuta 1980 sitoutumaton 7 Kenan Evren (1917–2015) 9. marraskuuta 1982 – 9. marraskuuta 1989 sotilasjuntta 8 Turgut Özal (1927–1993) 9. marraskuuta 1989 – 17. huhtikuuta 1993 Isänmaanpuolue 9 Süleyman Demirel (1924–2015) 16. toukokuuta 1993 – 16. toukokuuta 2000 Demokraattinen puolue 10 Ahmet Necdet Sezer (1941–) 16. toukokuuta 2000 – 28. elokuuta 2007 sitoutumaton 11 Abdullah Gül (1950–) 28. elokuuta 2007 – 28. elokuuta 2014 Oikeus ja kehitys -puolue 12 Recep Tayyip Erdoğan (1954–) 28. elokuuta 2014 – Oikeus ja kehitys -puolue ==Lähteet== * Turkin presidentit Presidentit
Miranshah

Miranshah on kaupunki Pakistanin pohjoisosan heimoalueilla. Se on saanut nimensä Timur Lenkin pojan Miran Shahin mukaan. Miranshah on Pohjois- Waziristanin suurin kaupunki. Siellä on Pakistanin armeijan tukikohta. Alueella on ollut vuosia levottomuuksia ja jatkuvia yhtydenottoja Pakistanin armeijan ja erilaisten terroristijärjestöiksi luokiteltujen tahojen välillä. == Lähteet == == Aiheesta muualla == Luokka:Pakistanin kaupungit Luokka:Khyber Pakhtunkhwa
Clarias ngamensis

Clarias ngamensis on ankeriaismonneihin kuuluva kalalaji. Sitä tavataan laajalla alueella Afrikan eteläpuoliskon joissa ja järvissä. Se elää erityisesti kasvillisuuden valtaamissa vesissä. == Ulkonäkö ja koko == Clarias ngamensis on pitkulainen kala, jonka väri vaihtelee harmaasta tummanruskeaan. Väri on usein kirjava, ja sekä pään alapuoli että vatsa ovat kermanväriset tai valkeahkot. C. ngamensis voi saavuttaa 73 senttimetrin pituuden ja painaa 4 kilogrammaa. Sukulaislajistaan jättikonnamonnista lajin voi muun muassa erottaa siitä, että sillä on pieni rasvaevä selkäevän takana.Skelton, s. 230–231. Pään muoto vaihtelee soikeasta suorakulmaiseen. == Levinneisyys ja elinympäristö == C. ngamensis on levinnyt laajalle alueelle Afrikan eteläpuoliskolla. Sitä tavataan Kongon demokraattisesta tasavallasta Etelä- Afrikkaan ulottuvalla alueella. Sitä tavataan Kongojoen altaasta muun muassa Lualaban, Luapulan ja Kasain yläjuoksulta sekä Mweru- ja Bangweulujärvistä. C. ngamensis elää myös Malawijärvessä ja sen valuma-alueella ja Shirejoen yläjuoksulla. Eteläisessä Afrikassa sitä on tavattu Sambesista, Cuandosta, Okavangosta, Cunenesta, Kafuesta, Limpoposta, Savesta ja Pongolasta sekä Ngamijärvestä. C. ngamensis suosii erityisesti runsaskasvisia ympäristöjä soilla ja tulvatasangoilla. == Käyttäytyminen == C. ngamensis lisääntyy kesän sadekautena, jolloin monet yksilöt siirtyvät matalaan veteen kutemaan. Sukukypsyyden laji saavuttaa noin 25 senttimetrin mittaisena, ja sen elinikä on 5–6 vuotta. Lajin tärkeimpää ravintoa ovat nilviäiset, hyönteiset, katkaravut, ravut ja kalat. Okavangon suistossa lajin on todettu saalistavan massana yhdessä jättikonnamonnien kanssa. == Lähteet == * === Viitteet === Luokka:Ankeriasmonnit
Kevan Miller

Kevan Miller (s. 15. marraskuuta 1987) on yhdysvaltalainen jääkiekkoilija, joka pelaa NHL-seura Boston Bruinsissa. == Ura == Yliopistouransa jälkeen Miller siirtyi try out -sopimuksella AHL-joukkue Providence Bruinsiin. Hän pelasi joukkueessa kuusi ottelua runkosarjassa. Syyskuussa 2011 Miller osallistui Boston Bruinsin harjoitusleirille, josta kuitenkin 23. syyskuuta 2011 palasi Providenceen. Miller ehti pelata Providencessa viisi ottelua ennen kuin Boston teki hänen kanssaa tulokassopimuksen, mutta pelasi kuitenkin koko kauden 2011–2012 Providencessa. Vuonna 2012 Miller osallistui Boston Bruinsin harjoitusleirille uudelleen, mutta hänet lähetettiin 14. syyskuuta 2012 takaisin Providenceen. Kauden 2012–2013 Miller pelasi kokonaan Providencessa, jossa esiintyi 64 ottelussa tehden 16 tehopistettä. Lisäksi hän pelasi ensimmäisen kerraan urallaan AHL:n pudotuspeleissä. Miller sopi Bruinsin kanssa vuoden jatkosta. Kauden 2013–2014 Miller aloitti jälleen Providencessa, josta hänet kutsuttiin ensimmäisen kerran urallaan NHL:ään 20. marraskuuta 2013. Hän pääsi tekemään NHL-debyyttinsä St. Louis Bluesia vastaan. 28. marraskuuta Miller palasi Providenceen, josta hänet nostettiin kuitenkin heti 2. joulukuuta. Miller teki ensimmäisen NHL-maalinsa 8. joulukuuta 2013 Toronto Maple Leafsia vastaan. 21\. tammikuuta 2014 Boston ilmoitti tehneensä Millerin kanssa kahden vuoden kaksisuuntaisen sopimuksen. Miller oli ensimmäinen Bruinsissa numerolla 86 pelannut pelaaja. Luokka:Yhdysvaltalaiset jääkiekkoilijat Luokka:Vuonna 1987 syntyneet Luokka:Elävät henkilöt
Luettelo Algerian presidenteistä

Tämä on luettelo Algerian presidenteistä. ==Luettelo== Järjestys Presidentti (syntynyt–kuollut) Presidentti (syntynyt–kuollut) Virka-kausi Puolue Ferhat Abbas (1899-1985) 25. syyskuuta 1962 - 15. syyskuuta 1963 FLN 1\. Ahmed Ben Bella (1916–2012) 15\. syyskuuta 1963 - 19. kesäkuuta 1965 (syrjäytettiin) FLN vallankumousneuvoston puheenjohtaja (1965–1976); presidentti (1976–1978) Houari Boumédiènne (1932–1978) 19\. kesäkuuta 1965 - 27. joulukuuta 1978 armeija/FLN virkaa tekevä Rabah Bitat (1925–2000) 27\. joulukuuta 1978 - 9. helmikuuta 1979 FLN 3 Chadli Bendjedid (1929–2012) 9\. helmikuuta 1979 - 11. tammikuuta 1992 (erosi virasta) FLN perustuslakineuvoston puheenjohtaja Abdelmalek Benhabyles (1921–2018) 11\. tammikuuta 1992 - 14. tammikuuta 1992 FLN korkeimman neuvoston puheenjohtaja Mohamed Boudiaf (1919–1992) 14\. tammikuuta 1992 - 29. kesäkuuta 1992 (murhattiin) PRS korkeimman neuvoston puheenjohtaja Ali Kafi (1928–2013) 2\. heinäkuuta 1992 - 31. tammikuuta 1994 FLN valtionpäämies, presidentti Liamine Zéroual (s. 1941) 31\. tammikuuta 1994 - 27. huhtikuuta 1999 armeija/ RND 5\. Abdelaziz Bouteflika (1937–2021) 27\. huhtikuuta 1999 - 2. huhtikuuta 2019 FLN virkaa tekevä Abdelkader Bensalah (1942–2021) 9\. syyskuuta 2019 - 19. joulukuuta 2019 RND 6\. Abdelmadjid Tebboune (s. 1945) 19\. huhtikuuta 2019 - FLN *
Al Wajh

Al Wajh () on Punaisenmeren rannikkokaupunki Tabukin provinssissa Saudi- Arabiassa. Sen väkiluku oli vuoden 2010 väestönlaskennassa 30 512. Al Wajh toimi Ison-Britannian tukemien arabikapinallisten huoltosatamana ja operaatioiden tukikohtana alueella ensimmäisen maailmansodan aikana käydyssä arabikapinassa. == Lähteet == Luokka:Saudi-Arabian kaupungit
Luettelo Tunisian presidenteistä

Tämä on luettelo Tunisian presidenteistä. ==Luettelo== Järjestys Presidentti Virka-kausi Puolue 1 Habib Bourguiba(1903–2000) 25. heinäkuuta 1957 - 7. marraskuuta 1987 Néo-Destour PSD 2 Zine el-Abidine Ben Ali(1936–2019) 7. marraskuuta 1987 - 14. tammikuuta 2011 PSD (1987–1988) RCD (1988–2011) väliaikainen Muhammad al-Ghannuši(s.1941) 14. tammikuuta 2011 - 15. tammikuuta 2011 RCD väliaikainen Foued Mebazaâ(s.1933) 15. tammikuuta 2011 - 22. marraskuuta 2011 RCD 3 Moncef Marzouki(s.1945) 13. joulukuuta 2011 - 31. joulukuuta 2014 CPR 4 Beji Caid Essebsi(1926–2019) 31. joulukuuta 2014 - 25. heinäkuuta 2019 Nidaa Tounes väliaikainen Mohamed Ennaceur(s.1934) 25. heinäkuuta 2019 - 23. lokakuuta 2019 Nidaa Tounes 5 Kais Saied(s.1958) 23. lokakuuta 2019 - Nidaa Tounes Luokka:Tunisian presidentit
Nuoren naisen muotokuva

Nuoren naisen muotokuva on renessanssiaikainen italialainen öljymaalaus. Maalaus on noin vuodelta 1465 ja sijaitsee Berliinin Gemäldegaleriessa. Sen tekijäksi on oletettu Antonio del Pollaiuolo, mutta osa taidehistorioitsijoista on veikannut Piero della Francescaa tai tuntematonta taiteilijaa. Gemäldegalerie osti maalauksen lontoolaiselta taidekauppiaalta vuonna 1897, jolloin sitä pidettiin Piero della Francescan maalauksena. Wilhelm von Bode piti sitä Domenico Venezianon työnä, ja tämä tieto oli museon luetteloissa vuoteen 1972, mutta nykyään sitä pidetään virheellisenä. Antonio del Pollaiuoloa ehdotti tekijäksi ensimmäisenä Adolfo Venturi vuonna 1911. Gemäldegalerien nykyisen tulkinnan mukaan tekijä olisi kuitenkin hänen veljensä Piero del Pollaiuolo.Erich Schleier: Profilbildnis einer jungen Frau SMB-digital-tietokanta, Berliinin valtionmuseot. Viitattu 4.8.2019. ==Lähteet== Luokka:Renessanssin maalaukset Luokka:Italialaiset maalaukset
Niklas Svedberg

Niklas Svedberg (s. 4. syyskuuta 1989) on ruotsalainen jääkiekkoilija, pelipaikaltaan maalivahti. == Ura == 29\. toukokuuta 2009 Boston Bruins ilmoitti tehneensä SHL:ssä pelanneen Svedbergin kanssa tulokassopimuksen. Svedberg debytoi AHL:ssä 19. lokakuuta 2012 Manchester Monarchsia vastaan. Svedberg kutsuttiin ensimmäisen kerran Bostoniin 24. toukokuuta 2013. Svedberg valittiin AHL:n parhaaksi maalivahdiksi kaudella 2012–2013. Svedberg teki NHL- debyyttinsä 2. tammikuuta 2014 kotiottelussa Nashville Predatorsia vastaan. Hän pelasi koko ottelun 60:50 minuuttia pelin edetessä jatkoajalle, jonka alussa Bruins teki 3–2 -voittomaalin. Bruinsin tiputtua vuoden 2014 pudotuspeleissä Montreal Canadiensille, seura kertoi 23. kesäkuuta 2014 tehneensä Svedbergin kanssa vuoden kaksisuuntaisen jatkosopimuksen, kun Bruinsin edellisen kauden toisena maalivahtina toimineen Chad Johnsonin sopimusta ei uusittu. Luokka:Vuonna 1989 syntyneet Luokka:Elävät henkilöt Luokka:Ruotsalaiset jääkiekkomaalivahdit
FS Rigault de Genouilly (1876)

Rigault de Genouilly oli Ranskan laivaston vuonna 1876 vesillelaskettu rautakaarinen puuverhoiltu Rigault de Genouilly -luokan 2. luokan risteilijä. == Valmistus == Alus tilattiin Brestin laivastontelakalta ja sen köli laskettiin vuonna 1873. Alus laskettiin vesille vuonna 1876 ja se otettiin palvelukseen vuonna 1878.Gardiner, Robert s. 317 == Palvelus == Rigault de Genouilly poistettiin alusluettelosta ja se muutettiin hiiliproomuksi vuonna 1899. == Lähteet == * === Viitteet === Luokka:Rigault de Genouilly -luokan risteilijät Luokka:Kiinan–Ranskan sota
FS Éclaireur (1877)

Éclaireur oli Ranskan laivaston vuonna 1877 vesillelaskettu rautakaarinen puuverhoiltu Rigault de Genouilly -luokan 2. luokan risteilijä. == Valmistus == Alus tilattiin Toulonin laivastontelakalta ja sen köli laskettiin vuonna 1874. Alus laskettiin vesille vuonna 1877 ja se otettiin palvelukseen vuonna 1879.Gardiner, Robert s. 317 == Palvelus == Éclaireur poistettiin alusluettelosta vuonna 1902. == Lähteet == * === Viitteet === Luokka:Rigault de Genouilly -luokan risteilijät Luokka:Kiinan–Ranskan sota
Chris Thorburn

Chris Thorburn (s. 3. kesäkuuta 1983) on kanadalainen uransa lopettanut jääkiekkoilija. == Ura == Pelattuaan 15-vuotiaana NOJHL:ssä, Thorburn varattiin ensimmäisellä kierroksella North Bay Centennialsiin vuoden 1999 OHL:n varaustilaisuudessa. Thorburn varattiin vuoden 2001 varaustilaisuudessa 50. pelaajana Buffalo Sabresiin. 3. lokakuuta 2006 Thorburn asetettiin poimittiin Pittsburgh Penguinsin toimesta vapaiden pelaajien waivers-listalta. Yhden Pittsburghissa pelatun kauden jälkeen Thorburn kaupattiin Atlanta Thrashersiin vaihdossa varaustilaisuuden kolmannen kierroksen varausvuoroon. Kaudella 2010–2011 Thorburn teki neljännen Atlanta-kautensa aikana kolmen vuoden mittaisen jatkosopimuksen 26. helmikuuta 2011. Thorburn jatkoi joukkueen kokoonpanossa myös kun seura siirtyi pois Atlantasta ja otti nimekseen Winnipeg Jets. Heinäkuussa 2017 Thorburn siirtyi vapaana pelaajana kaksivuotisella sopimuksella St. Louis Bluesiin. Thorburn pääsi juhlimaan kauden 2018–2019 päätteeksi Stanley Cupin mestaruutta St. Louis Bluesin paidassa, joskin pelasi kaudella vain yhdessä NHL-ottelussa. Kesäkuussa 2020 Thorburn ilmoitti uransa lopettamisesta.https://www.sportsnet.ca/hockey/nhl/chris-thorburn-14-year-nhl- veteran-announces-retirement/ == Tilastot == 1999–2000 North Bay Centennials OHL 56 12 8 20 33 6 0 2 2 0 2000–2001 North Bay Centennials OHL 66 22 32 54 64 4 0 1 1 9 2001–2002 North Bay Centennials OHL 67 15 43 58 112 5 1 2 3 8 2002–2003 Saginaw Spirit OHL 37 19 19 38 68 – – – – – Plymouth Whalers OHL 27 11 22 33 56 18 11 9 20 10 2003–2004 Rochester Americans AHL 58 6 16 22 77 16 3 2 5 18 2004–2005 Rochester Americans AHL 73 12 17 29 185 4 0 1 1 2 2005–2006 Buffalo Sabres NHL 2 0 1 1 7 – – – – – Rochester Americans AHL 77 23 27 50 134 – – – – – 2006–2007 Pittsburgh Penguins NHL 39 3 2 5 69 – – – – – Wilkes- Barre/Scranton Penguins AHL 3 0 1 1 2 – – – – – 2007–2008 Atlanta Thrashers NHL 73 5 13 18 92 – – – – – 2008–2009 Atlanta Thrashers NHL 82 7 8 15 104 – - - - – 2009–2010 Atlanta Thrashers NHL 76 4 9 13 89 – - - - - 2010–2011 Atlanta Thrashers NHL 82 9 10 19 77 – – – – – 2011–2012 Winnipeg Jets NHL 72 4 7 11 83 – – – – – 2012–2013 Winnipeg Jets NHL 42 2 2 4 70 – – – – – 2013–2014 Winnipeg Jets NHL 55 2 9 11 65 – – – – – 2014–2015 Winnipeg Jets NHL 81 7 7 14 76 4 0 0 0 0 2015–2016 Winnipeg Jets NHL 82 6 6 12 81 – – – – – 2016–2017 Winnipeg Jets NHL 64 3 1 4 95 – – – – – 2017–2018 St. Louis Blues NHL 50 1 6 7 60 – – – – – 2018–2019 St. Louis Blues NHL 1 0 0 0 0 – – – – – San Antonio Rampage AHL 40 2 5 7 45 – – – – – 13 kautta yhteensä NHL 801 53 81 134 968 4 0 0 0 0 ==Lähteet== Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1983 syntyneet Luokka:Elävät henkilöt
Hellä Timo Suomela

Hellä Timo Suomela on suomalainen 1980-luvulla vaikuttanut eksentrinen ajattelija, joka tunnetaan ennen kaikkea kulttimaineen saaneesta kirjastaan Seksihirviö. Suomela opiskeli Helsingin yliopistossa. Hän muutti nimekseen Hellä saadakseen siirrettyä ilman kuluja nimiinsä Hellä-nimiseltä isoäidiltään perimänsä HPY:n puhelinosakkeen. Nimenmuutos heijasti myös Suomelan kehittämää hellyysajattelua. Suomela perusti 1980-luvulla Sopuilmapiiri ry -nimisen yhdistyksen, jonka tarkoituksena oli edesauttaa sovun syntymistä miesten ja naisten välille. Yhdistyksellä oli tätä varten parisuhdekeskusteluverkko ja hellyysparivälitys. Terapiamuodoiksi sovun edistämiseksi yhdistys tarjosi kädestä pitämistä ja ihopintasivelyä. Suomela aikoi myös perustaa samoja asioita ajavan Sopu-puolueen, mutta puolueen rekisteröintihanke ei onnistunut. Suomela oli Helsingissä ehdokkaana kunnallisvaaleissa vaatien tunnuslauseella ”Puuroa seinistä” ruoanjakelua koteihin suoraan hanasta sekä kaikille ihmisille oikeutta ilmaista vapaasti itseään tiedotusvälineissä, mutta häntä ei valittu valtuustoon. Vuonna 1984 Suomela julkaisi ajatuksistaan 122-sivuisen kirjan Seksihirviö, joka painettiin elävän musiikin yhdistys Elmun Lepakkoluolassa Helsingissä. Kirjan 87 luvussa hän pyrki osoittamaan, että naiset aiheuttivat kaiken pahuuden maailmassa. Lukujen otsikot viittasivat Suomelan tarjoamiin esimerkkeihin "Nainen ja sodat", ”Nainen ja murhat", "Nainen ja luonnon saastuminen", ”Nainen ja alhainen sivistys”, ”Nainen ja ajan käyttö turhuuteen”, "Nainen ja turha elintasokilpailu", ”Nainen ja elämän tarkoituksen katoaminen”. == Teoksia == * Seksihirviö. Unelma, Helsinki 1984, ISBN 951-99612-3-2 ** uusintapainos Lasipalatsi, Helsinki 2001 ISBN 951-9351-89-2 == Lähteet == * Tekno-Kekon mielekäs maailmanhistoria 4.5.2005 : 1984: Nainen ja rotkoihin putoilut * sfnet.keskustelu.yhteiskunta 4.5.2005 : Missä on Timo Hellä Nieminen? * Menec: Erikoisia hengentuotteita * Seksihirviö-krjan sisällysluetteloa Luokka:Suomalaiset eksentrikot Luokka:Syntymävuosi puuttuu Luokka:Elävät henkilöt